Jyllandsposten, 1838-10-22
J visse Henseender vilde vel Penge kunne spares, saaledes i Henseende til Diætpenge og Reiseomkostninger til den kongl. Commissarius, til det for Universitetet udvalgte Medlem, til Commissarii Sekretair, ligesom og Udgiften til Skrivere og Trykningsomkostninger da vilde blive mindre, og da nogen Reduction af de Deputeredes Antal formeentlig kunde skee, vilde muligen herved gjenvindes den forøgede Udgift ved at Diætpenge bleve hver Deputeret især at udbetale for længere Tid. Endvidere har Forsamlingen antaget, at Stændernes Forening vil, indenfor Grændserne af Jnstitutionens Væsen, give den forøget Betydning hos Folket, hvilket vi ville tillade os allerunderdanigst at udvikle. Under den bestaaende Adskillelse vil en rum Tid hengaae førend et Lovbud vil udkomme, især naar den ene af Forsamlingerne i sine Jndstillinger er meget forskjellig fra den anden, thi da vil det formeentlig behage Deres Majestæt at lade Sagen paany blive forhandlet i den Stænderforsamling, hvis Mening var bleven bestridt af den anden. Saadan væsentlig Forskjellighed i Stænderforsamlingens Jndstillinger vil meget naturligt opstaae i de adskilte Forsamlinger, af hvilke den først indkaldte savner Oplysning om de maaskee overveiende Grunde, den anden Forsamlings Deputerede kunde være istand til at fremføre, og ikke har Leilighed til at svare paa de Jndvendinger, den sidst indkaldte anfører mod hvad der i den første er antaget. Derimod er det i høi Grad sandsynligt, at de forskjellige Anskuelser, der kunne hidrøre fra Mangel paa Kjendskab til f. Ex. en Deel af Jyllands særegne Forhold, ville i en forenet Stænderforsamling blive berigtigede og modificerede, saaat et Lovbud strax vilde kunne udkomme. Det kan vel skee, at nogle almindelige Lovbestemmelser, der maatte blive Gjenstand for Petition fra en af Forsamlingerne, maae i høiere Grad interessere den ene Deel af Riget, end den anden. Hvis nu Deres Majestæt ikke finder disse Lovbestemmelser i sig saa vigtige, at de med Føie kunne forelægges den anden Stænderforsamling med Forbigaaelse af de vigtigere Lovudkast, og nu heller ikke den anden Stænderforsamling, hvilken de mindre interessere, gjør dem til Gjenstand for Forhandling og eventuel Petition, saa ville saadanne Lovbestemmelser, derdog kunne i høi Grad interessere den ene Halvdeel af Riget, enten aldrig eller dog først efter langt Mellemrum udkomme. Men saa vil Jnstitutionen blive uden den Betydning i Folkets Glæde, Tillid og Haab, hvilken Deres Majestæt landsfaderligen havde tilsigtet. Vi mene, at Jnstitutionen ei heller vil kunne fortjene den Betydning hos Deres Majestæt, som Deres Majestæt landsfaderligen har tilsigtet, naar enten Samstemning mellem de to Forsamlinger ikke finder Sted, eller den meddeelte Raadgivning er mindre tilfredsstillende; vi frygte, at den stedfindende Adskillelse af Forsamlingerne saa saare let kan have disse Følger. Samstemning fremgaaer af en fri alsidig Discussion mellem Jntelligentsen af Folket. En forenet dansk Stænderforsamling vil eie mere Jntelligents, i den vil findes en friere, meere alsidig Discussion, end Tilfældet kan være med hver enkelt af de adskilte Forsamlinger. Hertil kommer, hvad ovenfor er antydet, at for den først sammentraadte Forsamling er Leiligheden til at modificere sine Anskuelser efter de vægtige Grunde, den anden Forsamling maatte opstille, aldeles afskaaren. Ligesom det derfor maa indrømmes, at det givne Raad vil erholde større Betydning, naar det i den første Forsamling vundne Resultat, som inden den anden Forsamlings Sammentræden kan discuteres gjennem Pressen, og vel endog bliver modsagt, ogsaa bliver indstillet af den sidst sammenkaldte Forsamling, der har havt Tid til at gjennemtænke Sagen og til at prøve hvad der er anført mod den, saaledes gjælder netop det Modsatte, naar Samstemning ikke finder Sted, og denne vil vanskeligere fremkomme imellem adskilte Forsamlinger end i en forenet Forsamling. J Reglen vil altsaa en Forening af de nu adskilte Forsamlinger ved den let ere opstaaende Samstemning give Jnstitutionen den Grad, af Betydning for Deres Majestæt, som har været Deres landsfaderlige Øiemed. Raadgivning er Jnstitutionens Væsen. Skulle Stænderne kunne gjælde Noget for deres Konge, da maae de give gode og vel overveiede Raad, og Hensyn hertil formenes at have bestemt D. M. til fra først af at lade Stænderne udtale sig igjennem to i Tiden og Rummet adskilte Forsamlinger, da det kunde synes som om Eensidighed og Overilelse fjernes ved hiin Afsondring. Jmidlertid turde det være, at denne Eensidighed og Overilelse ikke absolut fjernes ved Afsøndringen. Er Overilelsen fremgaaet af en øieblikkelig Enthusiasme, da kan en saadan kun finde Sted for Jdeer, men disse, der henreve den ene Forsamling, ville da vistnok ogsaa henrive den anden, og saa meget mere, som den sidst sammentraadte Forsamling vil ved den Agtelse, som vi tør haabe, at den tidligere Forsamling stedse vil stræbe at vække for sig, forud være indtaget for dennes Anskuelse. Dernæst formene vi, at Eensidighed og Overilelse, ville i en forenet Forsamling endog fjernes derved, at Forsamlingen da talte flere dygtige og alsidige Deputerede. Desuden neutraliseres Eensidigheden hos de raadgivende Stænder derved, at Deres Majestæt kan udsætte eller nægte Deres Beslutning. J Danmark har desuden Regjeringen altid, under alle Bevægelser, religiense og politiske, indtaget en fast og værdig Holdning, hævet over al Tidsaandens Eensidighed og alle Partie hensyn. Saaledes vil det fremdeles blive, naar Deres Majestæt ved hver ny Stænderforsamlings Aabning vil i allernaadigst Bekjendtgjørelse, ligesom i Bekjendtgjørelsen af 9de Mai d. A., anføre Grundene, hvorfor Deres Majestæt ikke har tiltraadt Stændernes Raad, og saaledes vil sætte Stænderne istand til at skjønne, hvorfor De ikke har kunnet give et muligen overilet Raad allerhøieste bifald; Regentviisdommens Tale vil da bringe Eensidighed til at forstumme. For den Mening at Deres Majestæt ved de særskilte, successivt sammenkaldte Provindsialstænder skulde erholde tilforladeligere Kundskab om, hvad der kunde fremme Folkets Tarv, siges, at den først afholdte Forsamlings Forhandlinger ere til Veiledning og Oplysning for den paafølgende Forsamling; men i den fælleds Forsamling ere Mænd fra samtlige Landets Egne, altsaa ogsaa de, der samme Aar vilde have dannet den første Forsamling, naar den nærværende Jndretning var bleven uforandret. Af dem kan hiin Veiledning og Oplysning erholdes. Dernæst ville de Stænderdeputerede, naar det maatte behage Deres Majestæt at meddele dem Udkast til Forordningerne, forinden de møde, derved have Leilighed til at kjende og forud indhente fornødne Efterretninger og eftertænke Sagerne, og der blev da ei længere Trang til at kjende den forudgaaende Forsamlings Forhandlinger. Hiin Fordeel har efter den nugjældende Orden ikke den Deel af de Deputerede, som har Sæde i den først sammenkaldte Afdeling. Naar nu for den forenede Forsamlings Deputerede den Tid, hvori Sagerne overveiedes, saaledes blev udvidet, hver Sag derefter ifølge Bestemmelserne overveiedes af Committeen og i tvende Plenarmøder af hele Forsamlingen, og det af en Forsamling med forøget Jntelligents, hvis Medlemmer endvidere uddannede sig ved at belære hinanden, saa kan selv den meest Ængstelige dog ei frygte for, at Jndstillinger til Deres Majestæt ikke skulde blive Frugt af den fuldstændigste Overveielse. Vi kunne saaledes ikke finde nogen Grund til Frygt for, at fra den forenede Forsamling mindre vel overveiede Raad skulde fremkomme. At Forsamlingen vil eie mere Jntelligents, at Committeerne ville blive bedre besatte, at de Dygtigere ikke ville overbebyrdes med Arbeide, ville blive sandsynlige Følger af den forenede Stænderforsamling. Men herved vil Deres Majestæts landsfaderlige Øiemed med Jnstitutionen blive opfyldt, og Deres Majestæt vil erholde tilforladelig Kundskab om, hvad der kan fremme Deres Folks Vel. En Jndvending mod Foreningen er hentet fra en formeentlig Uovereensstemmelse mellem Jyderne og Øeboerne i Charakteer og Jnteresse. Da det er denne, der i Almindelighed tillægges meest Vægt, tillader Forsamlingen sig allerunderdanigst at henlede Deres Majestæts Opmærksomhed paa denne Gjenstand.